पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। भगवान श्रीगणेश का वाहन मूषक भी जिस प्रकार एक जाल को बहुत बारीकी से काट देता है। यही मूषक हमें यह प्रेरणा देता है कि अपने जीवन के दौरान काम, क्रोध, लोभ, मोह, अंहकार रूपी जाल को श्रीगणेश की शरण में जाकर समाप्त कर दो। ये प्रवचन साध्वी मनस्विनी भारती ने तीन दिवसीय गणेश वंदना धार्मिक कार्यक्रम में दिए। इस कार्यक्रम का आयोजन दिव्य ज्योति जाग्रति संस्थान कि और से सेक्टर 22 के सत्यनारायण मंदिर में किया गया।
साध्वी ने बताया कि स्वस्तिक भी श्री गणेश का अभिन्न रूप है इसी कारण सभी धार्मिक अनुष्ठानों में सबसे पहले प्रतीक के रूप में पूजा की थाल में, कलशों पर स्वस्तिक चिन्ह अंकित करते है। श्रीगणेश का प्रतीक स्वस्तिक भी उनका निराकार स्वरूप माना जाता है। स्वस्तिक की चार भुजाएं है जो कि अपने आप में एक आध्यात्मिक संदेश देती है कि मानव अपने जीवन में ऐसे सदगुरू की शरण में जाए जो उसके घर में धर्म के चार पदार्थ प्रकट कर दे जिसे ब्रह्मज्ञान कहते है। इसलिए प्रत्येक उस मानव को जो श्री गणेश की पूजा करता है उसे चाहिए कि वह श्री गणेश की इस आध्यात्मिक पुकार को समझ कर उसका अनुपालन अपने जीवन में करे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn